Kejawi wonten ing Purwodadi, swike ugi saged dipunpanggihaken ing sapérangan kutha ing Indonesia, kados Jakarta, Bandung (salah satunggaling gerai restoran kondhang punika "Swikee Jatiwangi"), Yogyakarta, Semarang lan Surabaya. Padatanipun restoran-restoran swike ing Indonesia nyebat piyambakipun minangka restoran "Swike Purwodadi" utawi "Swike Jatiwangi". Indonesia punika pengèkspor sikil kodok paling ageng ing donya, kanthi ngèkspor langkung saking gangsal ewu ton daging pupu kodok saben taunipun, kathahipun panyuwun saking Perancis, Belgia lan Luksemburg.[2] Kala rumiyin caranipun pikantuk kodok punika kanthi mburu ing alam kados nyekel wonten ing sawah. Kodok gampil dipunpanggihaken mliginipun nalika mangsa rendheng. Sapunika sapérangan usaha ternak kodok kagem dipunekspor kanggé nuruti panyuwunipun pasar luar negeri mliginipun Perancis.